PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১৮ অগাস্ট, ২০২০
নমুনা পরীক্ষায় ভারতে এক নতুন রেকর্ড – একদিনেই প্রায় ৯ লক্ষ নমুনা পরীক্ষা; একদিনেই রেকর্ড সর্বাধিক আরোগ্য লাভের সংখ্যা ৫৭ হাজার ৫৮৪; আক্রান্তের সংখ্যার তুলনায় সুস্থতার সংখ্যা ১৩ লক্ষেরও বেশি
দৈনিক-ভিত্তিতে কোভিড-১৯ নমুনা পরীক্ষার ক্ষেত্রে ভারত নতুন রেকর্ড গড়েছে। এ যাবৎ একদিনে প্রায় ৯ লক্ষ নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা বেড়ে ৩ কোটি ৯ লক্ষ ৪১ হাজার ২৬৪ হয়েছে। ব্যাপক হারে নমুনা পরীক্ষার পাশাপাশি, আক্রান্তের সংখ্যা জাতীয় স্তরে সাপ্তাহিক গড় হার ৮.৮৪ শতাংশের তুলনায় কমে দাঁড়িয়েছে ৮.৮১ শতাংশে। দেশে গত ২৪ ঘন্টায় এ যাবৎ একদিনেই সর্বাধিক ৫৭ হাজার ৫৮৪ জন আরোগ্য লাভ করেছেন। অধিকসংখ্যায় আরোগ্য লাভ এবং হাসপাতাল থেকে সুস্থ হয়ে ছাড়া পাওয়ার সংখ্যা বৃদ্ধি পাওয়ার ফলে আরোগ্য লাভের সংখ্যা দেশে ১৯ লক্ষ ৭৭ হাজার ৭৭৯ হয়েছে। এর ফলে, সুস্থ ও নিশ্চিতভাবে আক্রান্তের সংখ্যার মধ্যে ফারাক আজ ১৩ লক্ষ ৪ হাজার ৬১৩ ছাড়িয়েছে। দেশে দৈনিক গড় হারের দিক থেকে আরোগ্য লাভের হার বেড়ে ৭৩.১৮ শতাংশ হয়েছে এবং একইভাবে মৃত্যু হার কমে ১.৯২ শতাংশে পৌঁছেছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সম্মিলিত প্রচেষ্টার ফলে ৩০টি রাজ্য/কেন্দ্রশাসিত অঞ্চলে মৃত্যু হার জাতীয় গড় হারের তুলনায় কম। উপযুক্ত চিকিৎসা পরিষেবা প্রদান এবং আক্রান্তদের আগাম চিহ্নিত করতে ব্যাপক হারে নমুনা পরীক্ষার ফলে মৃত্যু হার ক্রমশ কমছে। দেশে নিশ্চিতভাবে করোনায় আক্রান্তের সংখ্যা ৬ লক্ষ ৭৩ হাজার ১৬৬, যা মোট আক্রান্তের তুলনায় ২৪.৯১ শতাংশ। দেশে নমুনা পরীক্ষাগারের সংখ্যাও ক্রমশ বাড়ছে। আজ পর্যন্ত ৯৭১টি সরকারি এবং ৫০৫টি বেসরকারি মিলিয়ে মোট নমুনা পরীক্ষাগারের সংখ্যা ১ হাজার ৪৭৬।
বিস্তারিত বিবরণের জন্য https://pib.gov.in/PressReleasePage.aspx?PRID=1646637 – এই লিঙ্কে ক্লিক করুন।
দেশে টিকা প্রস্তুতকারক সংস্থাগুলির সঙ্গে জাতীয় টিকাকরণ বিশেষজ্ঞকদের গোষ্ঠীর বৈঠক
জাতীয় টিকাকরণ বিশেষজ্ঞ গোষ্ঠীর সদস্যরা আজ পুণের সেরাম ইন্সটিটিউট অফ ইন্ডিয়া ও জেননোভা বায়োফার্মাসিউটিক্যাল, হায়দ্রাবাদের ভারত বায়োটেক ও বায়োলজিক্যাল ই এবং আহমেদাবাদের জাইডাস ক্যাডিলা౼ দেশের শীর্ষ স্থানীয় টিকা প্রস্তুতকারক সংস্থাগুলির প্রতিনিধির সঙ্গে বৈঠক করেছেন। এই বৈঠকটি ফলপ্রসূ ও পারস্পরিক সহায়ক হয়েছে।
দেশীয় সংস্থাগুলির টিকা তৈরি এখন কোন পর্যায়ে রয়েছে, তা নিয়ে যেমন একটি ধারণা, বিশেষজ্ঞ গোষ্ঠীর সদস্যরা পেয়েছেন, একইভাবে ওই সংস্থাগুলি সরকারের কাছে কি প্রত্যাশা করে সে বিষয়েও জানা গেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1646506 – এই লিঙ্কে ক্লিক করুন।
কোভিড-১৯ সংক্রান্ত ইন্দো-মার্কিন ভার্চ্যুয়াল নেটওয়ার্কের জন্য পুরস্কার ঘোষণা
ভারত-মার্কিন যুক্তরাষ্ট্রের গবেষকদের সমন্বয়ে গঠিত আটটি বিপক্ষীয় দল কোভিড-১৯-এর মাধ্যমে রোগ-জীবাণু এবং রোগ নির্মূল করার ক্ষেত্রে আধুনিক গবেষণার দরুণ ইন্দো-মার্কিন ভার্চ্যুয়াল নেটওয়ার্ক পুরস্কার পেয়েছে। এই দলগুলি গবেষণার ক্ষেত্রে যে সমস্ত বিষয় অনুসরণ করবে তার মধ্যে রয়েছে অ্যান্টি-ভাইরাল কোটিং, রোগ শনাক্তকরণ প্রক্রিয়া, বিপরীত জেনেটিক্স কৌশল এবং ড্রাগ সংক্রান্ত বিশ্লেষণ তথা মূল্যায়ন।
ইন্দো-ইউএস সায়েন্স অ্যান্ড টেকলনজি ফোরাম  আটটি বিপক্ষীয় দলের জন্য এই পুরস্কার ঘোষণা করেছে। এখানে ভারত ও মার্কিন যুক্তরাষ্ট্রের কোভিড-১৯ সংক্রান্ত শীর্ষস্থানীয় গবেষকরা রয়েছেন। কোভিড-১৯ মহামারী এবং বিশ্ব জুড়ে উদীয়মান চ্যালেঞ্জগুলির সমাধান খুঁজে বের করার জন্য চিকিৎসক ও বৈজ্ঞানিক মহলের প্রচেষ্টার সাহায্যে উভয় দেশের ভার্চ্যুয়াল নেটওয়ার্কগুলি গুরুত্বপূর্ণ ভূমিকা নিয়েছে। আইইউএসএসটিএফ হল একটি স্বশাসিত দ্বিপাক্ষিক সংস্থা যা ভারত এবং মার্কিন যুক্তরাষ্ট্রের মধ্যে যৌথভাবে বিজ্ঞান, প্রযুক্তি, কৌশল ও উদ্ভাবনের ক্ষেত্রে শিক্ষা প্রতিষ্ঠান এবং শিল্প সংস্থাগুলির পারস্পরিক অংশগ্রহণের মাধ্যমে কাজকর্ম রূপায়ণ করে থাকে।
বিস্তারিত বিবরণের জন্য https://pib.gov.in/PressReleasePage.aspx?PRID=1646582 – এই লিঙ্কে ক্লিক করুন।
কৃষি পণ্যের রপ্তানি এ বছরের মার্চ থেকে জুন পর্যন্ত সময়ে গত বছরের তুলনায় ২৩.২৪ শতাংশ বেড়েছে
কৃষিক্ষেত্রে স্বনির্ভরতা অর্জন আত্মনির্ভর ভারত অভিযানের উদ্দেশ্য পূরণের এক গুরুত্বপূর্ণ অঙ্গ। এই লক্ষ্যকে সামনে রেখে কৃষিপণ্যের রপ্তানির বড় ভূমিকা রয়েছে। এছাড়াও, বিদেশি মুদ্রা সঞ্চয়ের ক্ষেত্রে রপ্তানি বড় ভূমিকা নিয়ে থাকে। রপ্তানির পরিমাণ বৃদ্ধি পেলে তা কৃষক, উৎপাদক ও রপ্তানিকারীদের কাছেও লাভবান হয়। কৃষিকাজের এলাকা ও উৎপাদনশীলতা বাড়িয়ে কৃষিপণ্যের উৎপাদন বৃদ্ধি পেলে স্বাভাবিকভাবে রপ্তানিও বাড়ে।
বিশ্ব বাণিজ্য সংগঠনের বাণিজ্য সংক্রান্ত পরিসংখ্যান অনুযায়ী ২০১৭-তে কৃষিপণ্য রপ্তানির ক্ষেত্রে ভারতের অংশ ছিল ২.২৭ শতাংশ এবং আমদানির ক্ষেত্রে অংশ ছিল ১.৯০ শতাংশ। কোভিড মহামারীজনিত লকডাউনের সময় বিশ্ব খাদ্য সরবরাহ শৃঙ্খল যাতে বিঘ্নিত না হয়, র জন্য প্রয়োজনীয় ব্যবস্থা গ্রহণ করে ভারত। চলতি বছরের মার্চ থেকে জুন পর্যন্ত সময়কালে ভারত থেকে কৃষিপণ্য রপ্তানির পরিমাণ ছিল ২৫,৫৫২ কোটি ৭০ লক্ষ টাকা। ২০১৯-এর আলোচ্য সময়ে এই রপ্তানির পরিমাণ দাঁড়ায় ২০,৭৩৪ কোটি ৮০ লক্ষ টাকা যা এবার ২৩.২৪ শতাংশ বেড়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1646632 – এই লিঙ্কে ক্লিক করুন।
প্রবাসী শ্রমিকদের স্বল্প মূল্যে নিজস্ব বাড়ি প্রদান করতে ইস্পাত ক্ষেত্রে অগ্রণী শিল্পপতিদের সরকারের সঙ্গে অংশীদার হওয়ার আহ্বান জানালেন শ্রী ধর্মেন্দ্র প্রধান
কেন্দ্রীয় ইস্পাত তথা পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান প্রবাসী শ্রমিকদের স্বল্প মূল্যে নিজস্ব বাড়ি প্রদানে ইস্পাত ক্ষেত্রের অগ্রণী শিল্পপতিদের সরকারের সঙ্গে অংশীদারিত্ব গড়ে তোলার আহ্বান জানিয়েছেন। আত্মনির্ভর ভারত : আবাসন ও নির্মাণ তথা অসামরিক পরিবহণ ক্ষেত্রে ইস্পাতের ব্যবহার বাড়ানো শীর্ষক এক ওয়েবিনারে প্রধান অতিথি হিসাবে অংশগ্রহণ করে শ্রী প্রধান আবাসন ও শহরাঞ্চল বিষয়ক মন্ত্রকের কর্মসূচির কথা উল্লেখ করে প্রবাসী শ্রমিকদের জন্য গৃহ নির্মাণ উদ্যোগে রাষ্ট্রায়ত্ত সংস্থা তথা ইস্পাত শিল্পগুলিকে সক্রিয়ভাবে সামিল হওয়ার আহ্বান জানান। তিনি আরও বলেন, সরকার এ ধরনের ১ লক্ষ গৃহ নির্মাণের পরিকল্পনা নিয়েছে। তাই, ইস্পাত শিল্প সংস্থাগুলির কাছে এই উদ্যোগ বড় সুযোগ এনে দিয়েছে। স্বল্প মূল্যের গৃহ নির্মাণে সবপক্ষের অংশগ্রহণ অন্যদের কাছে আদর্শ হয়ে উঠবে বলেও তিনি অভিমত প্রকাশ করেন। সরকারের কল্যাণমুখী উদ্যোগগুলির সঙ্গে অংশীদারিত্ব গরে তোলার প্রসঙ্গ উল্লেখ করে মন্ত্রী বলেন, আত্মনির্ভর ভারত অভিযানের উদ্দেশ্যই হ’ল – দেশের প্রতিটি নাগরিককে মর্যাদা ও আত্মসম্মান প্রদর্শন করা।
বিস্তারিত বিবরণের জন্য https://pib.gov.in/PressReleasePage.aspx?PRID=1646657 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• পাঞ্জাব : রাজ্যে ক্রমবর্ধমান আক্রান্তের সংখ্যা বৃদ্ধি পাওয়ায় এবং প্রতি ১০ লক্ষ জনসংখ্যায় মৃত্যু হার বৃদ্ধি পাওয়ার প্রেক্ষিতে রাজ্যের মুখ্যমন্ত্রী বলেছেন, মহামারী সংক্রমণ প্রতিরোধে তিনি কোনও রকম কঠোর পদক্ষেপ গ্রহণে পিছপা হবেন না। অবশ্য, তিনি লকডাউন পুনরায় কার্যকর করার সম্ভাবনা খারিজ করে দেননি।
• হরিয়ানা : কোভিড-১৯ মোকাবিলায় অগ্রভাগে থাকা কর্মী ও আধিকারিকদের নিরন্তর প্রয়াসের প্রশংসা করে রাজ্যের মুখ্যসচিব সমস্ত ডেপুটি কমিশনারদের ট্রেসিং, ট্র্যাকিং, টেস্টিং এবং ট্রিটমেন্টের ওপর গুরুত্ব দিতে বলেছেন। তিনি জানান, কোভিড-১৯ সংক্রমণ প্রতিরোধে মুখ্যমন্ত্রী প্রয়োজনীয় সবরকম পদক্ষেপ গ্রহণের নির্দেশ দিয়েছেন।
• কেরল : কোভিড-১৯ সংক্রমণের প্রেক্ষিতে পর্যটন ক্ষেত্রের আর্থিক দূরাবস্থা খানিকটা লাঘব করতে রাজ্য সরকার ৪৫৫ কোটি টাকার ঋণ সহায়তা কর্মসূচির কথা ঘোষণা করেছে। এই কর্মসূচির আওতায় পর্যটন ক্ষেত্রের সঙ্গে যুক্ত সংস্থাগুলিকে ৫০ শতাংশ সুদ ছাড় সহ ২৫ লক্ষ টাকা পর্যন্ত ঋণ সহায়তা দেওয়া হবে। এদিকে রাজ্যে করোনায় মৃতের সংখ্যা বেড়ে ১৭১ হয়েছে। গতকাল আরও ১ হাজার ৭২৫ জন করোনায় আক্রান্ত হয়েছেন। বর্তমানে ১৫ হাজার ৮৯০ জন রোগী চিকিৎসাধীন রয়েছেন।
• তামিলনাডু : মাদ্রাজ হাইকোর্ট থুথুকুদিতে স্টার লাইট কপার স্মেল্টিং প্ল্যান্ট পুনরায় চালু করার আবেদন সংক্রান্ত যাবতীয় পিটিশন খারিজ করে দিয়েছে। এদিকে আন্দামান, নিকোবর দ্বীপপুঞ্জে কোভিড-১৯ সংক্রমণ বৃদ্ধি পাওয়ায় সাপ্তাহিক যাত্রীবাহী দুটি জাহাজ এনভি নিকোবর এবং এনভি নানকৌরি পরিষেবা বন্ধ করে দেওয়া হয়েছে।
• কর্ণাটক : রাজ্যের চিকিৎসা শিক্ষা মন্ত্রী জানিয়েছেন, সমস্ত মেডিকেল কলেজ ও হাসপাতালে অক্সিজেন প্ল্যান্ট গড়ে তোলা হবে। রাজ্যে গতকাল আরও ১১৫ জনের মৃত্যু হওয়ায় করোনায় মৃতের সংখ্যা বেড়ে ৪ হাজার ৬২ হয়েছে।
• অন্ধ্রপ্রদেশ : রাজ্যে আজ আরও একটি ২০০ শয্যাবিশিষ্ট হাসপাতালের উদ্বোধন হয়েছে গুন্টুর জেলায়। এই হাসপাতালের ১৫০টি শয্যায় অক্সিজেনের সুবিধা এবং ৯০টি শয্যায় ভেন্টিলেটর সুবিধা রয়েছে।
• তেলেঙ্গানা : রাজ্যে গত ২৪ ঘন্টায় আরও ১ হাজার ৬৮২ জনের সংক্রমণের খবর মেলায় করোনায় আক্রান্তের সংখ্যা বেড়ে ৯৩ হাজার ৯০০ ছাড়িয়েছে। নিশ্চিতভাবে করোনায় আক্রান্ত হয়েছেন ২১ হাজারেরও বেশি। এখনও পর্যন্ত মৃত্যু হয়েছে ৭১১ হয়েছে। রাজ্যের সরকারি ও বেসরকারি হাসপাতালগুলিতে ১৭ হাজার ৮৬০টি রোগী শয্যা খালি রয়েছে।
• অরুণাচল প্রদেশ : রাজ্যে গতকাল আরও ৪০ জন করোনায় আক্রান্ত হয়েছেন। সুস্থ হয়েছেন ৮৫ জন।
• আসাম : রাজ্যে গতকাল আরও ২ হাজার ৭৯২ জনের সংক্রমণের খবর মেলায় আক্রান্তের সংখ্যা ৭৯ হাজার ছাড়িয়েছে। নিশ্চিতভাবে করোনায় আক্রান্ত হয়েছেন ২২ হাজার ৭৩৩ জন।
• মেঘালয় : রাষ্ট্রপতি শ্রী রাম নাথ কোবিন্দ রাজ্যের নতুন রাজ্যপাল হিসাবে শ্রী সত্যপাল মালিককে নিয়োগ করেছেন।
• মণিপুর : রাজ্যে গত ২৪ ঘন্টায় আরও ১১৮ জনের সংক্রমণের খবর মেলায় করোনায় আক্রান্তের সংখ্যা বেড়ে ৪ হাজার ৬৮৭ হয়েছে। নিশ্চিতভাবে করোনায় আক্রান্ত হয়েছেন ১ হাজার ৯৩৬ জন। মৃত্যু হয়েছে ১৭ জনের।
• মিজোরাম : রাজ্যে গত ২৪ ঘন্টায় আরও ২৬ জনের সংক্রমণের খবর মেলায় করোনায় আক্রান্তের সংখ্যা বেড়ে ৮১৫ হয়েছে। নিশ্চিতভাবে করোনায় আক্রান্ত হয়েছেন ৪৪৩ জন। আইজলে সম্পূর্ণ লকডাউন কার্যকর করা হয়েছে।
• নাগাল্যান্ড : ডিমাপুর কোভিড-১৯ হাসপাতালের এক চিকিৎসক করোনায় আক্রান্ত হয়েছেন। এদিকে আসাম রাইফেলস্ কোয়ারেন্টাইন কেন্দ্রগুলিতে পানীয় জল ও অত্যাবশ্যক সামগ্রী সরবরাহ করছে।
• সিকিম : রাজ্যে আরও ২০ জনের সংক্রমণের খবর মেলায় করোনায় আক্রান্তের সংখ্যা বেড়ে ৪৮৫ হয়েছে। কোভিড-১৯ এর বিরূপ প্রভাব মোকাবিলায় রাজ্যে অর্থ ব্যবস্থার পুনরুজ্জীবনে স্টেট ব্যাঙ্ক অফ সিকিম তার গ্রাহকদের জন্য ঋণ সহায়তা কর্মসূচির কথা ঘোষণা করেছে। এই কর্মসূচির আওতায় ক্ষুদ্র ও মাঝারি ব্যবসায়িক ইউনিটগুলিতে ৫০ লক্ষ টাকা পর্যন্ত কার্যকরি মূলধন মেয়াদী ঋণ সহায়তা দেওয়া হবে।
• মহারাষ্ট্র : পুণেতে ৫০ শতাংশেরও বেশি মানুষ ইতিমধ্যেই করোনা ভাইরাসে সংক্রমিত হয়েছেন বলে ইঙ্গিত মিলেছে। এই জেলায় আক্রান্তের সংখ্যা ১ লক্ষ ৩২ হাজার।
• গুজরাট : আমেদাবাদে প্রকাশ্য-স্থানে মাস্ক ব্যবহার না করার জন্য জরিমানা হিসাবে ৩ কোটি ৭৫ লক্ষ টাকা সংগ্রহ হয়েছে। এদিকে রাজ্যে গতকাল আরও ১ হাজার ৩৩ জনের সংক্রমণের খবর মেলায় রাজ্যে নিশ্চিতভাবে করোনায় আক্রান্তের সংখ্যা ১৪ হাজার ৪৩৫ হয়েছে।
• রাজস্থান : রাজ্যের আরও একজন বিধায়ক বিধানসভা অধিবেশনে যোগদানের পর কোভিড-১৯ এ আক্রান্ত হয়েছেন। এদিকে রাজ্যে গতকাল আরও ৬৯৪ জনের সংক্রমিত হওয়ার এবং ১০ জনের মৃত্যুর খবর মিলেছে।
• গোয়া : রাজ্যে উদ্বেগজনক কোভিড পরিস্থিতির দরুণ নির্বাচন কমিশন ১১টি পুর কাউন্সিলের নির্বাচন স্থগিত করে দিয়েছে। এদিকে গোয়া বিমানবন্দরে বিমান ওঠা-নামা গত এপ্রিল মাসের তুলনায় জুলাই মাসে ১২ শতাংশ বেড়েছে। রাজ্যে আজ পর্যন্ত করোনায় আক্রান্তের সংখ্যা প্রায় ১২ হাজার। এর মধ্যে ৩ হাজার ৮২৫ জন নিশ্চিতভাবে করোনায় আক্রান্ত হয়েছেন।
CG/BD/SB
(